Kaçkar dağı

Kaçkar dağı — Kaçkar dağlarının (Şərqi Qara dəniz bölgəsi, Rizədən 60 km cənub-şərqdə) ən yüksək zirvəsi 3937 m olan dağı. Türkiyə sərhədləri daxilində dördüncü ən yüksək zirvədir.

 Adı 
"Kaçkar" sözünün ermənicə "çarmıx daşı" mənasını verən Haçkar () sözündən törədiyi düşünülür. Lakin, alman kartoqrafı Riçard Kiepertin 1902–1916-cı illərdə çəkdiyi Trabzon xəritəsində dağ Kaçkar deyil, Varsambek və ya Kaçgar Dağı ("Varsambek od. Katshgar D.") adlanır.

 Süxurları 
Qranit-diasit kristal süxurları dağlarda vulkanik təbəqələr arasında, Təbaşir dövrü şistləri və əhəngdaşları arasında yerləşir.

 İqlimi 
İqlimi hemiboreldir. Orta temperatur 5 °C-dir. Ən isti ay avqust ayıdır, temperatur 19 °C, ən soyuq ay isə yanvar ayıdır, temperatur −10 °C-dir. Orta illik yağıntı miqdarı 812 millimetrdir. Ən yağışlı ay dekabr ayıdır, burada 92 millimetr yağış, ən quraq ay isə avqust ayıdır, burada 47 millimetr yağış düşür.

 Bitki örtüyü 
2100 m-ə qədər hündürlükdə ağ şam və küknar meşələri, daha yüksək hündürlüklərdə dağ otlaqları, ən yüksək nöqtədə isə buzlaqlar şimala doğru dilə bənzər formada uzanır.

 Su ehtiyatı 
Dağın şimal yamaclarından enən çaylar birləşərək Ardeşen və Pazar arasında Böyükdərə adı altında Qara dənizə tökülür. Cənubda, qısa çayların oyduğu yamaclar dik şəkildə Çoruh vadisinə enir.

 Turizm 
Kaçkar zirvəsinə çatmaq üçün yüksək hündürlükdə yürüşdən buzlaqlara dırmanmaya qədər müxtəlif çətinlikli marşrutlar mövcuddur.

 İstinadlar 

Kateqoriya:Türkiyə dağları
Kateqoriya:Rizə ilinin dağları
Kateqoriya:Kaçkar dağları